8. ΝΟΜΟΘΕΤ. ΔΙΑΤΑΓΜΑ υπ' αριθ. 3574 της 13/13 Οκτ. 1956 (ΦΕΚ Α' 252) Περί κτιρίων περιερχομένων εις Δημοσίας Βιβλιοθήκας. Άρθρον μόνον.-1.Από της ισχύος του παρόντος Νόμου, η νομή και η κυριότης δημοτικών ή κοινοτικών κτιρίων, η δυνάμει των κειμένων διατάξεων μεταβιβασθείσα εις τα Ταμεία Εκπαιδευτικής Προνοίας και εν συνεχεία εις τας Σχολικάς Εφορείας, ίνα χρησιμοποιήσωσι ταύτα ως διδακτήρια της στοιχειώδους ή μέσης εκπαιδεύσεως, περιέρχεται εις τας Εφορείας των κατά τόπους Δημοσίων Βιβλιοθηκών λειτουργουσών κατά τας διατάξεις των Νόμ. 2507/1920 και 1362/1949 εφ' όσον ταύτα χρησιμοποιούνται τουλάχιστον από τριετίας δια την στέγασιν των Βιβλιοθηκών τούτων, εξαιρέσει των κτιρίων περί ων το άρθρ. 152 του Α.Ν. 2039/1939. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 